
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 172 

11 Δεκεμβρίου 2015 


ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

Πράξη 48 της 11-12-2015 

Σύσταση και συγκρότηση Επιτροπής Συντονισμού 
Μεγάλων'Εργων Υποδομής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων 15 παρ. 2, 59 και 90 του 
Κώδικα Νομοθεσίας για την Κυβέρνηση και τα Κυβερ¬ 
νητικά όργανα (Π.δ. 63/2005, Α' 98). 

2. Την ανάγκη άμεσης σύστασης και λειτουργίας Επι¬ 
τροπής Συντονισμού Μεγάλων'Εργων Υποδομής για 
την έγκριση και τη συστηματική παρακολούθηση της 
υλοποίησης σχεδίων δράσης και τη διασφάλιση της 
έγκαιρης λήψης των απαραίτητων αποφάσεων για με¬ 
γάλα έργα υποδομής. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού. 

4. Την πρόταση του Πρωθυπουργού, αποφασίζουμε: 

Άρθρο 1 

Συνιστάται Επιτροπή Συντονισμού Μεγάλων'Εργων 
Υποδομής. 

Άρθρο 2 

1) Στην Επιτροπή Συντονισμού Μεγάλων'Εργων Υπο¬ 
δομής μετέχουν οι: 

α) Υπουργός Επικράτειας, αρμόδιος για θέματα συ¬ 
ντονισμού του Κυβερνητικού Έργου, ως Συντονιστής. 

β) Υπουργός Εσωτερικών και Διοικητικής Ανασυγκρό- 
τησης. 

γ) Υπουργός Δικαιοσύνης, Διαφάνειας και Ανθρωπίνων 
Δικαιωμάτων. 

δ) Υπουργός Πολιτισμού και Αθλητισμού. 

ε) Υπουργός Περιβάλλοντος και Ενέργειας. 

στ) Υπουργός Υποδομών, Μεταφορών και Δικτύων. 

ζ) Αναπληρωτής Υπουργός Οικονομικών, αρμόδιος για 
τα θέματα της Γενικής Γραμματείας Δημοσιονομικής 
Πολιτικής. 

η) Αναπληρωτής Υπουργός Περιβάλλοντος και Ενέρ¬ 
γειας. 


θ) Υφυπουργός Οικονομίας, Ανάπτυξης και Τουρισμού, 
αρμόδιος για θέματα ΕΣΠΑ. 
ι) Γ ενικός Γ ραμματέας Πρωθυπουργού. 

2) Η Επιτροπή συγκαλείται από το Συντονιστή, ο οποίος 
καθορίζει και την ημερήσια διάταξη, και συνεδριάζει τα¬ 
κτικά μία φορά το μήνα και εκτάκτως όποτε χρειαστεί. 

Άρθρο 3 

Η Επιτροπή Συντονισμού Μεγάλων'Εργων Υποδομής 
πραγματοποιεί: 

1. Έγκριση σχεδίων δράσης. 

2. Συστηματική παρακολούθηση των εγκριθέντων και 
εκπονούμενων σχεδίων δράσης. 

3. Εντοπισμό σημείων που μπορεί να δημιουργήσουν 
καθυστερήσεις. 

4. Ανάληψη πρωτοβουλιών για την επίλυση των κα¬ 
θυστερήσεων. 

5. Προώθηση διοικητικών πράξεων ή και νομοθετικών 
ρυθμίσεων που απαιτούνται για αντιμετώπιση προβλη¬ 
μάτων. 

6. Επικαιροποίηση / αναθεώρηση σχεδίων δράσης, 
εφόσον απαιτείται. 

Στο έργο της Επιτροπής, μεταξύ άλλων, εντάσσονται 
τα σχέδια δράσης: 

α) των συμβάσεων παραχώρησης για τους πέντε αυ¬ 
τοκινητόδρομους και της ολοκλήρωσης της 1ης φά¬ 
σης του μετρά Θεσσαλονίκης. Ειδικότερα, τα έργα στα 
οποία απαιτείται η εκπόνηση, έγκριση και παρακολού¬ 
θηση σχεδίου δράσης είναι: 

αα) «Μελέτη, Κατασκευή, Χρηματοδότηση, Εκμετάλ¬ 
λευση, Λειτουργία και Συντήρηση με Σύμβαση Παρα¬ 
χώρησης του Αυτοκινητοδρόμου Ελευσίνα - Κόρινθος - 
Πάτρα - Πύργος - Τσακώνα» (Ολυμπία οδός). 

ββ) «Μελέτη, Κατασκευή, Χρηματοδότηση, Εκμετάλ¬ 
λευση, Λειτουργία και Συντήρηση με Σύμβαση Παρα¬ 
χώρησης του Αυτοκινητοδρόμου Μαλιακός - Κλειδί», 
γγ) «Μελέτη - κατασκευή - χρηματοδότηση - λειτουρ¬ 
γία - συντήρηση και εκμετάλλευση του αυτοκινητόδρο¬ 
μου Κεντρικής Ελλάδας (Ε65)». 

δδ) «Μελέτη, Κατασκευή, Χρηματοδότηση, Εκμετάλ¬ 
λευση, Λειτουργία και Συντήρηση με Σύμβαση Παραχώ¬ 
ρησης του Αυτοκινητοδρόμου Ιόνια Οδός από Αντίρριο 

μέχρι Ιωάννινα, ΠΑΘΕ Αθήνα (ΑΚ Μεταμόρφωσης) - Μα- 
λιακός (Σκάρφεια) και συνδετήριος κλάδος του ΠΑΘΕ 
Σχηματάρι - Χαλκίδα». 

εε) «Μελέτη, Κατασκευή, Χρηματοδότηση, Εκμετάλ¬ 
λευση, Λειτουργία και Συντήρηση με Σύμβαση Παρα¬ 
χώρησης του Αυτοκινητοδρόμου Κόρινθος - Τρίπολη - 
Τρίπολη - Σπάρτη», 

στστ) Ολοκλήρωση κατασκευής 1ης φάσης του μετρά 
Θεσσαλονίκης, 

β) των έργων που αφορούν σε διαχείριση στερεών 
και υγρών αποβλήτων: 

αα) Ολοκληρωμένη Διαχείριση Απορριμμάτων Περι¬ 
φέρειας Πελοποννήσου με ΣΔΙΤ. 

ββ) Μονάδα Επεξεργασίας Απορριμμάτων Περιφερει¬ 
ακής Ενότητας Ηλείας. 

γγ) Εγκατάσταση επεξεργασίας αστικών στερεών 
απόβλητων (Α.Σ.Α.) Περιφέρειας Ηπείρου. 

δδ) Μονάδα επεξεργασίας απορριμμάτων Νομού Σερρών. 

εε)Έργα αποχέτευσης και επεξεργασίας λυμάτων 
Δήμων Ραφήνας - Πικερμίου και Σπάτων - Αρτέμιδας. 

Άρθρο 4 

1. Καθήκοντα Γραμματέα της Επιτροπής ασκεί ο Γε¬ 
νικός Γραμματέας Συντονισμού. 

2. Η τεχνική και γραμματειακή υποστήριξη της Επιτρο¬ 
πής παρέχεται από δύο Ειδικούς Συμβούλους - Ειδικούς 


Συνεργάτες ή μετακλητούς της Γενικής Γραμματείας 
Συντονισμού, δύο υπαλλήλους της Γ ενικής Γ ραμματείας 
Δημοσίων Επενδύσεων και Εθνικού Στρατηγικού Πλαι¬ 
σίου Αναφοράς (ΕΣΠΑ), δύο υπαλλήλους της Ειδικής 
Γ ραμματείας Διαχείρισης Επιχειρησιακών Προγραμμά¬ 
των ΕΤΠΑ και ΤΣ, καθώς και από στελέχη της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος «Υποδομές Μεταφορών, Περιβάλλον και Αειφόρος 
Ανάπτυξη». 

Άρθρο 5 

Όλοι οι φορείς του δημόσιου τομέα οφείλουν να συ¬ 
νεργάζονται με την Επιτροπή για τη διαμόρφωση και 
προώθηση των εισηγήσεων, προτάσεων ή αποφάσεών 
της. Οφείλουν επίσης να παρέχουν σ’ αυτήν την ανα¬ 
γκαία ενημέρωση και κάθε διευκόλυνση για το έργο της. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 

